8. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 71553/7/55 της 25 Αυγ. / 21 Σεπτ.  1955  (ΦΕΚ Β΄ 172) Περί προσωπικού εργοστασίου παραγωγής ηλεκτρικής ενεργείας Κ.Π.Δ. Έχοντες υπ’ όψει: α)Την υπ’ αριθ. 42 της 17-1-1948 πράξιν του Υπουργικού Συμβουλίου δι’ ης ανετέθη εις το Β. Ναυτικόν η αξιοποίησις της Κ.Π.Δ.  β)Τας διατάξεις του Νόμ. 6321/34 «περί Συνεργείων του κατά θάλασσαν Στρατού» (ΦΕΚ 355 Α΄). γ)Τον Νόμ. 734/48 «περί αντικαταστάσεως του άρθρ. 33 Νόμ. 6321/34» (ΦΕΚ 181 Α΄). δ)Το άρθρ. 21 του Α.Ν. 1502/50 «περί ρυθμίσεως των αποδοχών των τακτικών δημοσίων υπαλλήλων, πολιτικών και στρατιωτικών» (ΦΕΚ 215 Α΄). ε)Την ανάγκην ρυθμίσεως των θεμάτων της μισθοδοτροφοδοσίας του προσωπικού της Κ.Π.Δ. του προσληφθησομένου δια την λειτουργίαν του μηχανοστασίου παραγωγής ηλεκτρικής ενεργείας, αποφασίζομεν: 2.Εγκρίνομεν την πρόσληψιν παρά τη Κρατική Πλωτή Δεξαμενή του κάτωθι κατά μέγιστον ημερομίσθιον εργατοτεχνικού προσωπικού απαραιτήτου δια την λειτουργίαν του επ’ αυτής δημιουργηθέντος μηχανοστασίου ηλεκτρικής ενεργείας: α)Ενός Μηχανικού ΜΕΚ διπλ. Α΄ επί ημερομισθίω 200 δραχμών κατ’ ανώτατον όριον. β)Ενός Μηχανικού ΜΕΚ διπλ. Β΄ επί ημερομισθίω 130 δραχμών κατ’ ανώτατον όριον. δ)Δύο Μηχανοδηγών επί ημερομισθίω 100 δραχμών κατ’ ανώτατον όριον. ε)Ενός ηλεκτρολόγου χειριστού Α΄ επί ημερομισθίω 180 δραχμών κατ’ ανώτατον όριον. ς)Ενός ηλεκτρολόγου χειριστού Β΄ επί ημερομισθίω 150 δραχμών κατ’ ανώτατον όριον. ζ)Δύο βοηθών ηλεκτρολόγων επί ημερομισθίω 100 δραχμών κατ’ ανώτατον όριον. 3.Οι ανωτέρω δικαιούνται, κατά τας ημέρας παρουσίας εφοδίου τροφοδοσίας ίσου προς το εκάστοτε ισχύον δια τους λοιπούς εργατοτεχνίτας του Β.Ν. Το εν λόγω εφόδιον καταβάλλεται εις τους δικαιούχους τοις μετρητοίς είτε διατίθεται δια την συγκρότησιν συσσιτίου. 4.Περί της αμοιβής των ανωτέρω ημερομισθίων δι’ εργασίαν πλέον των κεκανονισμένων ωρών ή νυκτερινήν τοιαύτην ή εργασίαν Κυριακής και  Σελ. 76 εξαιρεσίμων εορτών ισχύει η υπ’ αριθ. 70126/55 από 5-1-55 κοινή απόφασις ημών (ΦΕΚ 17 Β΄). 5.Έναρξις ισχύος της παρούσης από 1-9-1955. 